ด.ญ.ศันศนีย์ รัตน์เรือง อายุ 10 ปี จากโรงเรียนอุดมศึกษากรุงเทพฯ เปิดเผยก่อนเดินทางเข้าชมงานโลกว่า ได้เดินทางมาจากกรุงเทพฯ กับแม่และน้อง ตั้งแต่เมื่อคืนที่ผ่านมาและมาถึงในช่วงเช้า เบื้องต้นที่พบเห็นรู้สึกประทับใจในความสวยงามโดยเฉพาะสถาปัตยกรรมและสวนต่างๆ ดูอลังการคล้ายกับดิสนีย์แลนด์เมืองไทยแต่จำนวนคนไม่มากอย่างที่คาดการณ์กันไว้ทั้งนี้ สิ่งที่ครอบครัวตั้งใจเดินทางมาชมครั้งนี้ คือ หอคำหลวง เนื่องจากเห็นทางสื่อในแง่ของความสวยงามและความอลังการ อย่างไรก็ตาม ตนและครอบครัวจะอยู่รอจนกว่าจะรับเสด็จสมเด็จพระเทพรัตนราชสุดาฯ ที่จะเสด็จพระราชดำเนินมาเปิดงานอย่างเป็นทางการในช่วงเย็นนางสุมาลี คลังเมือง อายุ 45 ปี ชาวสวนผัก จากจ.พังงา กล่าวว่า เดินทางมาพร้อมคณะกลุ่มดูงานของกศน. โครงการพระราชดำริมูลนิธิชัยพัฒนา โดยเดินทางมาทั้งสิ้นจำนวน 10 คน ตั้งแต่วันที่ 30 ต.ค.ที่ผ่านมา เพื่อจะมาดูการจัดสวนภายในงานเบื้องต้นที่เดินทางเข้ามาประทับใจในความยิ่งใหญ่ รู้สึกไม่ผิดหวังที่ได้มาเที่ยวงานนี้ ที่สำคัญประทับใจในน้ำใจของชาวเชียงใหม่ แต่ติดใจที่อากาศร้อนและที่ร่มภายในงานมีน้อย สำหรับสวนที่ต้องการจะดู คือสวนของประเทศญี่ปุ่นเพราะต้องการอยากจะเรียนรู้เกี่ยวกับวิธีการและรูปแบบการจัดสวน นอกจากนี้ที่พลาดไม่ได้ คือ หอคำหลวงที่เป็นศิลปะที่มีความสวยงาม และจุดเด่นของงาน
สวนของประเทศญี่ปุ่นมีชื่อเรียกว่าอะไร 
หอคําหลวง